Publication: Magyar Közlöny
Issue: MK-2004-62 (Year: 2004, Number: 62)
Era: 2004-2010
Section: a 80/2004. (V. 4.) FVM rendelethez
Paragraph Index: 1038

6. Az élõ tengeri puhatestû állatoknak a tenyésztési területrõl az elosztó központba, tisztító központba, átmosó területre vagy feldolgozó üzembe történõ szállítása közben a tételei azonosítására szolgáló regisztrációs okmányt a hatósági állatorvos állítja ki, amennyiben a begyûjtõ az okmányra igényt tart. A begyûjtõnek olvashatóan és kitörölhetetlenül kell kitöltenie minden egyes tétel esetében a regisztrációs okmány vonatkozó szakaszait, amelynek az alábbi információkat kell tartalmaznia: — a begyûjtõ neve, címe és aláírása, — a begyûjtés idõpontja, — a tenyésztési terület elhelyezkedésének lehetõ legrészletesebb leírása vagy kódszámának megjelölése, — a tenyésztési terület 1. számú mellékletben említett állategészségügyi státusza, — a tengeri puhatestû állatfajok és azok mennyiségének lehetõ legrészletesebb megjelölése, — a tengeri puhatestû állatok csomagolását, átmosását, tisztítását vagy feldolgozását végzõ rendeltetési hely címe és engedélyszáma. 6.1. A regisztrációs okmányokat a begyûjtõ köteles keltezéssel és aláírásával ellátni. 6.2. A regisztrációs okmányokat folyamatos sorszámozással kell ellátni. Az Állomásnak nyilvántartást kell vezetnie a kiadott regisztrációs okmányokról, amely tartalmazza az okmány sorszámát és a begyûjtõ személy nevét, akinek a részére a dokumentumot kiállították. 6.3. Minden élõ tengeri puhatestû állatokból álló tétel regisztrációs okmányát az elosztó központba, tisztító központba, átmosó területre vagy feldolgozó üzembe történõ szállításkor keletbélyegzõvel kell ellátni, és a regisztrációs okmányokat a központok, területek vagy létesítmények üzemeltetõinek legalább 12 hónapig meg kell õrizniük. Ezeket a begyûjtést végzõknek is ugyanennyi ideig kell megõrizniük. 6.4. Amennyiben a begyûjtést is a rendeltetési hely szerinti elosztó központ, tisztító központ, átmosó terület vagy feldolgozó üzem személyzete végzi, a regisztrációs okmány helyettesíthetõ az Állomás által kibocsátott állandó szállítási engedéllyel.

Source: https://magyarkozlony.hu/hivatalos-lapok/679adcfee851755371c0c1e4ac6cd52542c7b1eb/dokumentumok/4666efae69bdfd508469c8193cf5290f3b88e319/letoltes